A l'any següent, els romans van triar cònsol Gai Flamini, esperant que pogués derrotar el cartaginès. Flamini va planejar una emboscada a Arretium. No obstant això, Aníbal va rebre informes de l'atac i va superar l'exèrcit emboscat, travessant una regió pantanosa durant quatre dies i tres nits, en una odissea que li va costar dos dels seus elefants i la visió d'un dels ulls, però que li garantia una marxa directa cap a Roma. El cònsol, sorprès per complet, es va veure obligat a perseguir-lo, i Aníbal va esdevenir l'emboscador en la Batalla del llac Trasimè, on les tropes romanes van ser voltades i vençudes, i morí el mateix Flamini a mans d'un gal, la tribu que havia estat sotmesa pel romà anys enrere.